শতাব্দীর প্রথম দুর্ভিক্ষ সোমালিয়ায় : ২০ জুলাই ২০১১ জাতিসংঘ সোমালিয়ার দক্ষিণ বাকোল ও শাবেলি অঞ্চলকে দুর্ভিক্ষকবলিত ঘোষণা করে। এটি গত বছর সবচেয়ে করুণ ও মানবিক আবেদন সৃষ্টিকারী ঘটনা। ৩ আগস্ট মোগাদিসুর আফগোই, মধ্য শাবেলি ও নিম্ন শাবেলি অঞ্চলকেও দুর্ভিক্ষপীড়িত হিসেবে ঘোষণা করে জাতিসংঘ। একবিংশ শতাব্দীতে এবারই প্রথম কোনো দেশে দুর্ভিক্ষ ঘোষণা করা হলো। আন্তর্জাতিক মহল এই সমস্যাকে ৬০ বছরের মধ্যে সবচেয়ে তীব্র বলে অভিহিত করেছে। খাদ্যসঙ্কট মোকাবেলায় হিমশিম খেয়ে জাতিসংঘ গত জুলাই মাসে দক্ষিণ সোমালিয়ায় দুর্ভিক্ষ ঘোষণা করে। ওই অঞ্চলে কমপক্ষে ৩০ ভাগ মানুষ পুষ্টিহীনতায় ভুগছে বলে খবর প্রকাশিত হয়। প্রতিদিন গড়ে ১ হাজার মানুষ পার্শ্ববর্তী কেনিয়া সীমান্তের উদ্বাস্তু শিবিরে আশ্রয় নেয় বলেও বিশ্ব মিডিয়া খবর পরিবেশন করে। বিশ্বের সবচেয়ে নিরাপদ ও পবিত্র বলে পরিচিত সেখানকার দাদাব ক্যাম্পটি খুব তাড়াতাড়ি শরণার্থীতে ভরে ওঠে।